Вельмі зручная ў школе праца з мультымедыйнымі прэзентацыямі. Іх створаны цэлыя серыі для кожнага класа — з 5-га па 11-ты ўключна. Але для гэтага трэба, каб амаль ва ўсіх класах стаялі камп’ютары. Пакуль гэта мара. Напрыклад, у нашай школе 32 кабінеты, і толькі ў 11 стаяць камп’ютары. Прэзентацыямі лягчэй распавесці пра тую ці іншую тэму, асабліва калі ўлічваць, што вучэбныя праграмы загружаны тэарэтычным матэрыялам. Мала гадзін застаецца на практычныя заняткі. Глядзіце самі. Калі раней на “Людзі на балоце” Івана Мележа адводзілася 12 урокаў, то цяпер усяго 3...